මේ අතරේ ඉංග්‍රීසි ජාතිකයෝ කෝපි ඵලදාව කන්ද උඩරට සිට කොළඹට රැගෙන ඒම සඳහා මහා මාර්ගය උතුවන්කන්ද පාමුලින් කොළඹ සිට මාවනැල්ල හරහා මහනුවරට හැදූහ. එදා අශ්ව කෝච්චි එම මාර්ගයේ නිතරම එහා මෙහා ගියහ. සරදියෙල් මූලික අධ්‍යාපනය ලැබූවේ තලවිල පල්ලියේ පියතුමාගෙන් සහ ඉලුක්ගොඩ ස්වාමීන්වහන්සේගෙනි. කුඩා කළ අධ්‍යාපනයට මෙන්ම, චිත්‍ර ශිල්පයට ද දක්ෂ මොහු ගැන රදල දරුවන් ඊර්ෂ්‍යා කළහ. ඒ අතරේ ඉලුක්ගොඩ හාමුදුරුවන්ගෙන් හෙණරාජ තෛලය හොරකම් කළ බව කියති. පසුකාලීනව කාල අංජනම ද ඔහු සතු වූ බව පැවසෙනවා. මේ නිසා නොපෙනී සිටීමේ හැකියාව ලැබෙනවා. කෝරළේ මහත්තයාගේ පුතෙකු සමඟ ඇති කර ගන්නා ආරවුලක් නිසා, ඔහුට පහර දීමේ ප්‍රතිඵලයක් වශයෙන් සරදියෙල් අපරාධකාරයෙකු ලෙස මහනුවර පොලිසියෙන් රැගෙන යන ලදී. වර්තමානයේ මහනුවර පුෂ්පදාන බාලිකාව අසල පිහිටි පොලිසිය ඉදිරිපිට මාර ගස යට පිහිටි කුඩා නිවෙසක හිර කර ඇති අතර ඒ එදා පොලිස් ස්ථානයට අයිති කුටියකය. මාර්ගය පළල් කිරීම නිසා, අද එම නිවෙස දක්නට නැත. මෙය ඔහුගේ ජීවිතයේ හැරවුම් ලක්ෂය වේ. පසුව හිරෙන් පැන ගන්නා සරදියෙල්ගේ නිවහන වන්නේ උතුවන්කන්දේ ගල්ලෙනයි.
හිරෙන් පැන ගන්නා සරදියෙල්ගේ නිවහන වන්නේ කුමක්ද?
උතුවන්කන්දේ ගල්ලෙනයි